DIVINA-COMEDIA-TA-WEB	Me semblauen caperades de vil cilici; cada ua sostenguie ara auta pera esquia, e totes n’èren ath còp pera ròca, coma es cècs, que les manque era subsisténcia, se placen enes Perdons, e solliciten ajuda entàs sues necessitats, emparant cadun eth sòn cap sus er aute, pr’amor d’ahiscar mès lèu era pietat, non mejançant es sues paraules, senon mejançant er aspècte, que non contriste mens.